
REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA VELA LUKA

Općinsko vijeće

KLASA: 

URBROJ: 

Vela Luka, ___.12.2022. god.
PRIJEDLOG

Na temelju članka 42. stavka 1., a u svezi s člankom 20. Zakona o lokalnim porezima (»Narodne novine« broj 115/16, 101/17 i 114/22) i članka 29. Općine Vela Luka (»Službeni glasnik Općine Vela Luka« broj 11/2021) Općinsko vijeće Općine Vela Luka na ____sjednici održanoj ______________ 2022. godine donijelo je
ODLUKU
O POREZIMA OPĆINE VELA LUKA
I. OPĆA ODREDBA
Članak 1.
Ovom Odlukom utvrđuju se vrste lokalnih poreza, stopa i visina poreza, koji su prihod proračuna Općine Vela Luka (u daljnjem tekstu: Općina) te nadležno porezno tijelo za utvrđivanje i naplatu poreza na potrošnju, poreza na kuće za odmor i poreza na korištenje javnih površina. 
II. VRSTE POREZA
Članak 2.
Lokalni porezi Općine Vela Luka su:
1. Prirez porezu na dohodak
2. Porez na potrošnju
3. Porez na kuće za odmor.

4.Porez na korištenje javnih površina.

1. Prirez porezu na dohodak

Članak 3.

Prirez porezu na dohodak plaća se po stopi od 9%.

2. Porez na potrošnju
Članak 4.
Porez na potrošnju plaća se po stopi od 3%. 
3. Porez na kuće za odmor
Članak 5.
Porez na kuće za odmor plaća se godišnje, u iznosu od 1,99 eura/m2 korisne površine kuće za odmor na području Općine.
Članak 6.
Ovisno o stanju infrastrukture na području na kojem se nalazi kuća za odmor, visina poreza na kuće za odmor iz članka 5. ove Odluke, umanjuje se po m2 za nepostojanje:

a) električne energije i javne rasvjete za - 0,10 eura/m2,

b) tekuće vode za 5% - 0,10 eura/m2
c) asfaltirane ceste za 5% - 0,10 eura/m2.
4. Porez na korištenje javnih površina

Članak 7.
Porez na korištenje javnih površina plaća se godišnje po stopi od 30% na iznos naknade koja se plaća za korištenje javnih površina na području Općine. 

III. NADLEŽNOST I PRIMJENA PROPISA
Članak 8.
Poslove u vezi s utvrđivanjem i naplatom poreza na potrošnju, poreza na kuće za odmor i poreza na korištenje javnih površina obavlja Upravni odjel za proračun i financije Općine. 
IV. ZAVRŠNE ODREDBE
Članak 9.
Stupanjem na snagu ove Odluke prestaje važiti Odluka o porezima Općine Vela Luka (Službeni glasnik Općine Vela Luka 16/21, 17/22). 
Članak 10.
Ova Odluka objavit će se u »Narodnim novinama« i »Službenom glasniku  Općine Vela Luka«, a stupa na snagu 1. siječnja 2023. godine.

Predsjednik 
Zoran Manestar
Obrazloženje:
Temeljem članka 42. Zakona o lokalnim porezima predstavničko tijelo jedinice lokalne samouprave  svojom odlukom određuje uvođenje poreza što se u našem slučaju odnosi na poreze navedene u članku 2.

Sukladno obavijesti Porezne uprave od 9. studenog iz prethodne Odluke o porezima Općine Vela Luka bilo je potrebno izuzeti opise pojedinih poreza i njihovo preciziranje te ostaviti samo visinu stope poreza i nadležno tijelo za utvrđivanje i naplatu poreza. S obzirom da se radi o nalogu Porezne uprave (Ministarstva financija) potrebno je da Općinsko vijeće donese predmetnu Odluku. 
